Savet e voe, pe echuet da vihanañ, e 1464 gant Jehan Lagadeuc, person e Plougonven, ha moullet e voe e 1499 e Landreger gant Jehan Calvez. Anvet eo bet Catholicon, pa ne oa ket roet an anv-se gant an oberour, moarvat diwar anv ur geriadur all, ar geriadur latin brudet a oa anvet Catholicon ivez (Summa grammaticalis quae vocatur Catholicon), savet gant an Dominikan Giovanni Balbi, eus kêr Genoa, (e latin Johannes Januensis de Balbis), hag echuet dar 7 a viz Meurzh 1286.